**Mentorprogram 2019/2020**

**Tájékoztató**

**A program célja:** a gólyák szakmai és pszichés vezetése, valamint praktikus mindennapi tanácsok adása tanulmányaik az első évében; az egyetemi közösségi élet bemutatása

**A mentor:** az a legalább harmadéves ÁOK hallgató, aki a mentorképzést elvégezte és vállalja a mentori kötelezettségeket

**A mentorált:** bármely elsőéves hallgató, aki tanulmányait a 2019/20-as tanévben kezdi az ÁOK-n

**A mentor feladatai:**

· mentoráltak száma: 1-5 fő

· a mentorképzés elvégzése: 4 alkalom, 75%-os részvétel kötelező

· gólya szupervízió: heti szintű kapcsolattartás a mentorálttal, havonta személyes találkozó

· mentor szupervízió: havi szintű közös találkozás a többi mentorral és a mentorprogram koordinátorral

· mentornapló vezetése

· a tanév végén anonim online kérdőív kitöltése a hatékonyság monitorozására

**A mentorálás folyamata:**

Minden mentor egyezteti mentoráltjaival a legelső személyes találkozó alkalmával, hogy milyen módon és gyakorisággal beszélnek, illetve találkoznak egymással. A mentor legalább kéthetente felveszi a kapcsolatot mentoráltjával, havonta legalább egyszer személyesen is beszélnek az első félévben.

A mentorképzés: interaktív előadás-sorozat, amelyek felkészítik a mentort a feladatai ellátásra. Főbb témák: SzMSz felépítése; felsőoktatásba lépés pszichés, szociális nehézségei; asszertív kommunikáció. A képzési alkalmak egyenként kb 1-1,5 h hosszúak, a szemeszter első heteiben kerülnek lebonyolításra.

**A mentor díjazása:**

A mentorok félévente ösztöndíjban részesülnek, amennyiben eleget tettek feladataiknak. Ezen felül havonta 5 BOE pont vagy szemeszterenként 1 IÖCS X közül lehet választani

**A mentornapló:**

Kéthetente egy anonim kérdőívet kap minden mentor, amelyben felmérjük a program hatékonyságát, a mentoráltak állapotát, esetleges problémáikat, tanulmányaikat. Ezekben röviden rögzítenie kell a találkozók, időpontját, helyszínét, témáját , a felmerült problémákat

**A mentoráltak beosztása:**

· Betűnként kerülnek a mentoráltak beosztásra; amennyiben demonstrátora valamelyik csoportnak egy mentor, úgy hozzá osztjuk be a mentoráltakat

**A mentorált lehetőségei:**

· a gólyának lehetősége van a programból kilépni, abba igény szerint visszatérni

· a gólya panasszal élhet mentora, vagy a mentorprogram koordinátor felé. Indokolt esetben mentorváltásra kerülhet sor

· a gólyának lehetősége van az egyetemi élet bármely területén mentorának tanácsát és/vagy segítségét kérni, a mentorának magánéletének tiszteletben tartásával

**A mentorált kötelezettségei:**

· a gólya köteles mentorával és a mentorprogram koordinátorral tartani a kapcsolatot; a mentorra heti-, a koordinátorral és a többi gólyával közösen havi szinten szupervízión részt venni

· a gólya köteles a tanév végén anonim online kérdőívet kitölteni a hatékonyság monitorozására, valamint tapasztalatairól szöveges beszámolót készíteni, és azt 2020. augusztus 20-ig a mentorprogram koordinátornak elküldeni